Diari Oficial de la Generalitat Valenciana


Sumari del DOGV 4573, del 26-08-2003 (2003/9609)

RESOLUCIÓ de 28 de juliol de 2003, de la Conselleria de Territori i Habitatge, per la qual es publica el resultat de la convocatòria de subvencions efectuada per l'Ordre de 12 de març del 2003 (DOGV núm. 4474, de 4 d'abril del 2003), a les inversions per a valorització de residus industrials.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4573

Data del DOGV
:   26-08-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/9609


Organisme emissor
:   Conselleria de Territori i Habitatge

Tipus de document
:   Resolució

RESOLUCIÓ de 28 de juliol de 2003, de la Conselleria de Territori i Habitatge, per la qual es publica el resultat de la convocatòria de subvencions efectuada per l'Ordre de 12 de març del 2003 (DOGV núm. 4474, de 4 d'abril del 2003), a les inversions per a valorització de residus industrials. [2003/9609]
  
L'Ordre de 12 de març del 2003, de la Conselleria de Medi Ambient, convoca per a l'exercici 2003 la concessió d'ajudes en matèria de qualitat ambiental, i indica en l'annex III les bases reguladores de les subvencions destinades a les inversions per a valorització de residus industrials. L'import global màxim destinat a aquestes subvencions és de 700.000,00 euros, a càrrec de l'aplicació pressupostària 87.15.766.85.7, línia de codi comptable T2640000, dels pressuposts de la Generalitat Valenciana per al 2003.
  
Conforme a la base 1 del citat annex, podran ser beneficiàries d'aquestes subvencions les petites i mitjanes empreses que en la data de la concessió de la subvenció estiguen autoritzades per a la realització d'operacions de gestió de residus industrials consistents en la valorització d'aquests.
  
D'acord amb la base 2, únicament podran ser objecte de subvenció les inversions en matèria de valorització de residus industrials per les petites i mitjanes empreses en centres situats a la Comunitat Valenciana.
  
Aquestes inversions, com també el període d'execució, s'indiquen en la base 4, i la base 3 estableix les actuacions que no poden ser objecte de subvenció.
  
El percentatge màxim de subvenció, d'acord amb la base 5, és el 30% dels costs subvencionables, i no podrà excedir de 150.000 euros l'import concedit a cada sol·licitant.
  
Així mateix, segons la base esmentada, en el supòsit que per aplicació d'aquest percentatge màxim el total de les subvencions supere el límit de la consignació pressupostària disponible en l'exercici, s'aplicaran els percentatges màxims següents: el 30% per a inversions de valorització de residus perillosos i el 20% per a inversions de valorització de residus no perillosos. Finalment, si amb l'aplicació dels percentatges anteriors es continua superant el límit de la consignació pressupostària disponible en l'exercici, la quantia que rebrà cada sol·licitant es reduirà proporcionalment en la quantitat que calga per a respectar aquest límit.
  
Atés que aplicant el percentatge del 30% i el límit màxim de subvenció per beneficiari (150.000,00 euros), resulta una quantitat total superior al crèdit disponible, la comissió proposa aplicar un percentatge del 30% per a residus perillosos i del 20% per a residus no perillosos, com també el límit màxim indicat. Se supera també d'aquesta manera el crèdit disponible, per la qual cosa s'aplica una reducció proporcional a tots els percentatges previstos del 65% (0,69072065). Així, la quantitat total que s'ha de concedir puja a 699.999,99 euros, amb la qual cosa es respecta el límit de la consignació pressupostària (700.000,00 euros).
  
Per tot això, a proposta de la comissió avaluadora, a l'efecte de complir el que disposa la base 9.6, de conformitat amb l'article 47.3 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'hisenda pública de la Generalitat Valenciana, resolc:
  
Primer. Publicar la llista de beneficiaris la petició dels quals s'adapta a les bases establides en l'annex III de l'Ordre de 12 de març del 2003, en l'import que s'indica:
  
Segon. Per al cobrament de la subvenció, les entitats beneficiàries hauran de presentar com a data límit el 7 de novembre del 2003, la corresponent sol·licitud dirigida a la Direcció General de Qualitat Ambiental acompanyada de la documentació establida en la base 10 de l'annex III.
  
Contra aquesta resolució, que posa fi a la via administrativa, es pot interposar recurs contenciós administratiu en el termini de dos mesos, comptadors des de l'endemà de la publicació, davant de la sala contenciosa administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa.
  
Tot això sense perjudici de la interposició del recurs potestatiu de reposició davant del conseller de Territori i Habitatge, en el termini d'un mes a partir de l'endemà de la publicació, d'acord amb el que disposen els articles 116 i 117 de la Llei 30/92, de 26 de novembre, de règim jurídic de les administracions públiques i del procediment administratiu Comú, modificada per Llei 4/1999, de 13 de gener.
  
València, 28 de juliol de 2003.- El conseller de Territori i Habitatge: Rafael Blasco Castany.